|  |
| --- |
| **Tutankhamon hieroglyfein** |
| **syntymänimi** |
| 

|  |  |  |
| --- | --- | --- |
|  | 
 |  |

 |
| *Tutankhamon heqa-iunu-sema*Amon-jumalan elävä hahmoYlä-Egyptin Heliopolis-kaupungin hallitsija |
| **valtaistuinnimi** |
| 

|  |  |  |  |  |  |
| --- | --- | --- | --- | --- | --- |
|  | 

|  |
| --- |
|  |
|  |
|  |

 |  |

 |
| *Nebkheperura*Ra-jumala on ilmenemismuotojen herra |

Tutankhamonin kultainen kuolinnaamio
**Tutankhamon** (Tut-ankh-a-mon) oli yksi muinaisen Egyptin Uuden valtakunnan 18. dynastian faaraoista. Tutankhamon hallitsi noin vuosina 1332–1323 eaa. Hänet tunnetaan nykyisin erityisesti vuonna 1922 löydetystä poikkeuksellisen hyvin säilyneestä haudastaan.

Noustessaan valtaistuimelle Tutankhamon oli vain 8–9-vuotias. Harhaoppisen isänsä kuningas Akhenatenin jälkeen faaraona oli ennen Tutankhamonin valtaannousua lyhyen hetken - ehkä vain kuukausia - Smenkara (1335-1334 eaa.).

Elämä
-----

Tutankhamon syntyi vuonna 1341 eaa. merkittävään sukuun. Tutankhamonin isä oli faarao Akhenaten ja äiti oli tuntemattomaksi jäänyt isän sisar.*lähde tarkemmin?* Sisarsuhteet olivat tavallista Egyptin hallitsijasuvuissa, sillä jumalalliseen sukuun ei haluttu sekoittaa tavallisia kuolevaisia. Tutankhamonin varhaislapsuuden tärkeimpiä henkilöitä oli hänen imettäjänsä Maia, joka kuului hovin sisäpiiriin ja toimi Tutankhamonin opettajana ja kouluttajana. Tutankhamonilla oli ainakin yksi sisarpuoli, Ankhesenpaaten (myöhemmin Ankhesenamon), josta myös tuli hänen vaimonsa. Tutankhamonilla ei tiedetä olleen poikia, mutta hänen haudasta löytyneet kaksi kuolleena syntynyttä, muumioitua tyttölasta, lienevät hänen tyttäriään.

Tutankhamonin valtakauden alkaessa visiiri Eije johti hallintoa, lainkäyttöä, uskontoa ja taloussuunnittelua. Nuoren faaraon ensimmäisiä hallitsijantekoja oli siirrättää kapinallisen isänsä Akhenatenin muumio Kuninkaiden laaksoon. Toisena hallitsijavuotenaan hän palautti Amonin pääjumalaksi ja muutti nimensä Nebkheperurasta Tutankhamoniksi. Vastoin Eijen tahtoa faarao nimitti armeijan ylipäällikön Horemhebin varahallitsijakseen. Tutankhamonin hallitsijakautta leimasi yritys palauttaa entiselleen heikentyneet suhteet naapurivaltioiden kanssa. Horemhebin johtamat joukot sotivat etelässä nubialaisia ja pohjoisessa heettejä vastaan.

Kopioita Tutankhamonin sarkofageista Madridissa.
Akhenatenin perustaman monoteismin jakso päättyi Tutankhamonin hallituskaudella, kun vanhat jumalat nostettiin takaisin pääasiallisiksi palvonnan kohteiksi ja Atonista tuli taas jumala muiden jumalien joukosta. Tutankhamon muutti myös nimensä todistaakseen Amonin-papeille tukevansa Amon-jumalaa. Silti faarao Horemheb poisti Tutankhamonin ja Akhenatenin hallitsijaluettelosta heidän kuolemansa jälkeen, sillä heitä pidettiin syntyperänsä takia vääräuskoisina.

### Terveys

Haudasta löydetyt 130 kävelykeppiä ja lukuisat ortopediset sandaalit viittaavat siihen, että Tutankhamonin terveydentila oli ollut huono. Muumiosta otetut röntgen- ja tomografiakuvat osoittavat, että luustosairaus oli vääntänyt vasemman jalkaterän vinoon. Lisäksi skolioosi oli taivuttanut selkärankaa vinoon. Egyptologi Zahi Hawassin mukaan Tutankhamon oli käyttänyt keppiä pystyäkseen kävelemään.

### Kuolema

Tutankhamon kuoli noin 18-vuotiaana vuonna 1323 eaa. hallittuaan kymmenen vuotta. Tutankhamonin kuolemansyistä on useita oletuksia. Aiemmin hänen on oletettu kuolleen malariaan ja mahdollisesti Köhlerin tautiin. Tutankhamonin jalan luista saaduista näytteistä tehdyn tutkimuksen mukaan faarao kuoli sirppisoluanemiaan. Eräiden tutkimusten perusteella faarao kuoli taistelussa jäätyään hevosvaunun yliajamaksi. Uuden tulkinnan mukaan näin ei kuitenkaan ole, vaan useimmat Tutankhamonin ruumiin vammoista olisivatkin syntyneet vasta kuoleman jälkeen.

Tutankhamonin kuoleman jälkeen visiiri Eije nai lesken ja asettui faaraoksi.

Hauta
-----

*Pääartikkeli: KV62*
Nykyaikana Tutankhamon tuli tunnetuksi vuonna 1922 kun Howard Carter ja lordi Carnarvon löysivät hänen hautansa (KV62) Kuninkaiden laaksosta. Hauta on laakson keskiosassa ja muihin kuninkaallisten hautoihin verrattuna varsin pieni, koska Tutankhamonin elinikä jäi varsin lyhyeksi eikä sen aikana ehditty suurempaa hautaa valmistella ja koska KV62 oli ilmeisesti ainoa käytettävissä oleva hauta Tutankhamonin kuoltua äkillisesti. Hautavarustus oli kuitenkin yksi parhaiten säilyneitä, vaikka hautaan oli murtauduttu aiemmin kaksikin kertaa. Kuninkaiden laaksosta on lisäksi löydetty pieni maahan kaivettu huone, jossa lienee säilytetty osaa Tutankhamonin hautavarustuksesta.

Haudasta löydetyt esineet ovat pääasiassa Kairon ja Luxorin museoissa. Näiden joukossa muun muassa kultainen sarkofagi, sisempi kullattu puuarkku, Tutankhamonin kuolinnaamio sekä muita kulta- ja arvoesineitä. Uloin kivinen sarkofagi sen sijaan on yhä hautakammiossa, ja se sisältää ulomman kullatun puuarkun ja Tutankhamonin muumion.

Tutankhamonin muumiossa on palovaurioita. Brittiläinen tiedemies Chris Naunton ja hänen tutkijaryhmänsä esittivät marraskuussa 2013 teorian, jonka mukaan faaraon ruumis olisi syttynyt itsestään tuleen virheellisesti tehdyn balsamoinnin vuoksi. Tutkijat osoittivat, kuinka muumion balsamointiin käytetyt vääränlaiset öljyt ovat voineet aiheuttaa kemiallisen reaktion ja palon.

Galleria
--------

* Tutankhamonin hautakammion maalauksia.Tutankhamonin hautakammion maalauksia.
* Tutankhamonin haudan esineitä kairolaisessa museossa.Tutankhamonin haudan esineitä kairolaisessa museossa.
* Tutankhamon. Oriental institute, Chicago.Tutankhamon. Oriental institute, Chicago.
* Tutankhamon taistelee aasialaisia vastaan. Egyptiläinen maalaus noin vuodelta 1355 eaa.Tutankhamon taistelee aasialaisia vastaan. Egyptiläinen maalaus noin vuodelta 1355 eaa.

Lähteet
-------

* Päätoim. Erling Bjöl et al.: *Otavan suuri maailmanhistoria. 2 : Jokilaaksojen valtakunnat*. Helsinki: Otava, 1982. ISBN 951-1-06987-X.

### Viitteet

1. ↑  Semenkhkare (about 1337-1334 BC). University College London. Viitattu 14.11.2021.
2. 1 2 3 4 5 6  Pesonen, Hannu: Tutankhamen - kuuluisa vasta sata vuotta.  *Tiede*, 2022.
3. ↑  Tieteen kuvalehti 2010 s. 73
4. ↑  Toivari-Viitala, Jaana: Kleopatra - kohukuningatar jo eläessään *Tiede -lehti*.  30.11.2001. Viitattu 25.11.2018.
5. ↑  19.2.2010: Tutankhamon kärsi sisäsiittoisuudesta *National Geographic News*.  Than, Ker. Viitattu 25.11.2018.
6. ↑  Tutankhamon ei kuollutkaan malariaan *Yle.fi*.  23.6.2010. Viitattu 25.11.2018.
7. ↑  Suikkanen, Päivi: Tutankhamonin mysteeri *Yle TV1*.  8.12.2015. Viitattu 25.11.2018.
8. ↑  Owen, Jonathan: Solved: The mystery of King Tutankhamun's death *Independent*.  3.11.2013. Viitattu 25.11.2018.
9. ↑  Buchanan, Rose Troup: Autopsy reveals King Tutankhamun did not die in a chariot accident after all *The Independent*.  20.10.2014. Viitattu 25.11.2018. en-GB
10. ↑  Otavan suuri maailmanhistoria. 2, s. 112-114
11. ↑  Oja, Vesa: Brittitutkijat: Väärin balsamoitu Tutankhamon syttyi itsestään tuleen *Helsingin Sanomat*.  9.11.2013.  Arkistoitu 9.11.2013. Viitattu 25.11.2018.
12. ↑  Kataja-Lian, Marika: Tutkijat: Tutankhamonin muumio saattoi syttyä itsestään tuleen *Yle Uutiset*.  9.11.2013. Viitattu 25.11.2018.

Kirjallisuutta
--------------

* Silver, Minna: *Tutankhamonin salaisuudet: Arkeologinen matka muinaiseen Egyptiin*. Helsinki: Gaudeamus, 2022. ISBN 978-952-345-196-4

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Tutankhamon**.
* Rainisto, Sami: "Vuosisadan löytö" – Uusi aarrejahti alkaa Tutankhamonin haudassa *Tekniikan Maailma*.  13.2.2017. Viitattu 25.11.2018.
* Mäkinen, Jari: Faarao Tutankhamonin paljastus *Tiedetuubi*.  26.11.2015.  Arkistoitu 26.11.2018. Viitattu 25.11.2018.
* Autio, Raisa: Tutankhamonin kuolinnaamio turmeltiin liimalla ja naarmuttamalla – kahdeksan syytteisiin *Yle Uutiset*.  25.1.2016. Viitattu 25.11.2018.
* Tutankhamon – Suurmiehen irvikuva *Tieteen kuvalehti*.  21.6.2010. Viitattu 25.11.2018.

|  |  |  |
| --- | --- | --- |
| Edeltäjä:**Smenkara** | **Egyptin faarao**18. dynastia | Seuraaja:**Ay** |

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
	+ 2
	+ 3

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Tšekki
* Kreikka
* Puola

 |
|  |
| Taiteenala | 
* Te Papa (New Zealand)

 |
|  |
| Henkilöt | 
* Deutsche Biographie

 |
|  |
| Muut | 
* IdRef

 |

 |